CELEX: 31995R1543
Language: da
Date: 1995-06-29 00:00:00
Title: Rådets forordning (EF) nr. 1543/95 af 29. juni 1995 om undtagelse for produktionsåret 1995/96 fra forordning (EF) nr. 3119/93 om særlige foranstaltninger til fremme af forarbejdning af visse citrusfrugter

Avis juridique important

|

31995R1543

Rådets forordning (EF) nr. 1543/95 af 29. juni 1995 om undtagelse for produktionsåret 1995/96 fra forordning (EF) nr. 3119/93 om særlige foranstaltninger til fremme af forarbejdning af visse citrusfrugter  

EF-Tidende nr. L 148 af 30/06/1995 s. 0030 - 0030

RÅDETS FORORDNING Nr. 1543/95 af 29. juni 1995 om undtagelse for produktionsåret 1995/96 fra forordning (EF) nr. 3119/93 om særlige foranstaltninger til fremme af forarbejdning af visse citrusfrugter RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen (1),under henvisning til udtalelse fra Europa-Parlamentet (2),under henvisning til udtalelse fra Det Økonomiske og Sociale Udvalg (3), ogud fra følgende betragtninger:I forbindelse med EF-ordningen for støtte til forarbejdning af citrusfrugter lader det til, at visse forarbejdningsvirksomheder har finansielle vanskeligheder med at betale minimumsprisen til producenterne, og der bør derfor tages hensyn hertil ved for det nye produktionsår 1995/96 at tillade medlemsstaterne at foretage direkte udbetaling af udligningstilskuddet til producenterne på visse betingelser;hvis denne mulighed vælges, er medlemsstaten udelukket fra at anvende bestemmelserne i artikel 3 i forordning (EF) nr. 3119/93 (4) -UDSTEDT FØLGENDE FORORDNING:Artikel 1 Uanset artikel 3 i forordning (EF) nr. 3119/93 kan medlemsstaten udbetale udligningstilskuddet direkte til producenterne for de mængder, som disse har leveret i henhold til kontrakter som omhandlet i artikel 2 i nævnte forordning. I så fald skal forarbejdningsvirksomheden betale producenten en pris, der mindst svarer til forskellen mellem den i artikel 3 omhandlede minimumspris og det i samme forordnings artikel 4 omhandlede udligningstilskud.Stk. 1 finder ikke anvendelse på satsumas.Artikel 2 Hvis artikel 1 anvendes, udbetales udligningstilskuddet til producenten på dennes anmodning, når kontrolmyndighederne i den medlemsstat, i hvilken forarbejdningen foretages, har konstateret, at de af kontrakterne omfattede produkter er blevet leveret.Artikel 3 En medlemsstats beslutning om at anvende artikel 1 skal omfatte alle producenter og alle forarbejdningsvirksomheder på dens område.Artikel 4 Gennemførelsesbestemmelserne til denne forordning, bl. a. vedrørende sikkerhedsstillelse, vedtages efter proceduren i artikel 33 i Rådets forordning (EØF) nr. 1035/72 (5).Artikel 5 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes for produktionsåret 1995/96.Denne forordning er bindende i alle enkeltheder og gælder umiddelbart i hver medlemsstat.Udfærdiget i Luxembourg, den 29. juni 1995.På Rådets vegneJ. BARROTFormand(1) nr. C 99 af 21. 4. 1995, s. 35.(2) EFT nr. C 151 af 19. 6. 1995.(3) EFT nr. C 155 af 21. 6. 1995, s. 21.(4) EFT nr. L 279 af 12. 11. 1995, s. 17.(5) EFT nr. L 118 af 20. 5. 1972, s. 1. Forordningen er senest ændret ved forordning (EF) nr. 3290/94 (EFT nr. L 349 af 31. 12. 1994, s. 105).